**REPUBLIKA HRVATSKA**

**ŽUPANIJA DUBROVAČKO-NERETVANSKA**

**SREDNJA ŠKOLA METKOVIĆ**

Kralja Zvonimira 12, 20350 METKOVIĆ, tel.: 020/681-088; fax: 020/681-712

MB: 03985725, OIB: 51702102234

**KLASA:** 400-03/13-01-284

**UR.BROJ:** 2117/1-44-03/13-01

Metković, 07. ožujka 2013.

Temeljem članka 59. Statuta Srednje škole Metković, članka 13. i članka 54. st. 1. i 2. Zakona o proračunu (NN 87/08) i članka 7. Zakona o fiskalnoj odgovornosti od 23. studenog 2010. (NN 139/2010) **donosim**

**O D L U K U**

**o proceduri stvaranja ugovornih obveza za koje nije potrebna procedura javne nabave**

I

Ovom Odlukom određujem stvaratelje ugovorne obveze za koje nije potrebna procedura javne nabave kako slijedi: nastavnici, pedagog, socijalni pedagog, knjižničar, ravnatelj, tajnik, računovođa, administrator-blagajnik, kućni majstor, spremačice.

II

Proces stvaranja ugovornih obveza nositelja iz prethodnog članka prikazan je tabelarno, kako slijedi:

|  |  |  |  |
| --- | --- | --- | --- |
| **TKO PREDLAŽE-INICIRA NABAVU ROBA, USLUGA RADOVA** | **TKO POPUNJAVA NARUDŽBENICE** | **TKO ODOBRAVA NABAVU I ISPLATU** | **TKO VRŠI KONTROLU I ISPLATU** |
| Nastavnici, pedagog, socijalni pedagog, knjižničar | Nastavnici, pedagog | Ravnatelj škole | Računovođa |
| Kućni majstor, spremačice, administrator-blagajnik, tajnik, računovođa | Administrator-blagajnik, kućni majstor | Ravnatelj škole | Računovođa |

III

Primljeni i prihvaćeni predračun, ponuda i slično zamjenjuje ugovor ili narudžbenicu. Na predračunima i ponudama te kasnije i na izdanim računima po prihvaćenim ponudama i predračunima nije potreban broj narudžbenice. Narudžbenice ne trebaju isključivo biti pisane na obrascima iz blokova narudžbenice već mogu biti kreirane u sustavu škole, poslane elektronskim putem ili popunjene prema predlošku dobavljača (kod naručivanja knjiga i sl.). Bitno je da imaju sve tražene elemente. U posebnim situacijama škola može obaviti nabavu izravno u trgovini bez prethodno potpisanog ugovora, izdane narudžbenice ili prihvaćene ponude.

IV

Ugovorne obveze (za nabavu roba, usluga, radova) smiju obavljati samo osobe koje su za to ovlaštene ovom Odlukom i za službu kako je to navedeno (prema tabelarnom prikazu). Svi ostali zaposlenici koji nisu obuhvaćeni ovom Odlukom, nemaju pravo stvaranja ugovornih obveza (kupovanja, naručivanja, nabave robe, usluga, radova).

V

Za nabavu dugotrajne proizvedene nefinancijske imovine zadužen je ravnatelj škole.

VI

S Odlukom upoznati sve zaposlene putem oglasne ploče.

VII

Odluka stupa na snagu i primjenjuje se od 01. siječnja 2013. godine.

**M.P.**

**Ravnatelj**

Marijo Obradović, prof.